Sabinet | Supplement 8
Supplement 8, 2013
Acta Theologica - Supplement 8, January 2013
Supplement 8, January 2013
Verantwoording : hoofstuk 1
Source: Acta Theologica 2013, pp 1 –2 (2013)
Die oogmerke van hierdie eietydse kerkgeskiedenis is tweeledig.Aan die een kant wil ek in die behoefte voorsien om 'n resente geskiedenis van die Nederduitse Gereformeerde Kerk (NG Kerk) in algemene sinodale verband te skryf. Om die hoofsake van 'n bietjie minder as twee dekades in hulle hooflyne te boek te stel en krities te bekyk. 'n Kykie wat natuurlik vanuit eietydse en (my) eie oë plaasvind. Die titel kondig dit aan: in die periode na 1994 bevind die NG Kerk hom in die branding. Hierdie jaar het nie alleen in die Suid-Afrikaanse staatsopset 'n nuwe bedeling gebring nie, ook in die NG Kerk. Beter gestel, politiek Suid-Afrika het die NG Kerk in 1994 in 'n nuwe politieke gemeenskap met 'n nuwe etos - in 'n totale nuwe omgewing - geplaas. 'n Etos waarmee die NG Kerk moes rekening hou en wat ook aan hom sou afgee. Daarby het die kerk in hierdie twee dekades heelwat interne verskuiwings beleef: struktureel, liturgies en selfs leerstelling.
Die sinode van versoening? : hoofstuk 2
Source: Acta Theologica 2013, pp 4 –31 (2013)
Die Algemene Sinode van 11-20 Oktober 1994 in Pretoria sou veral aandag trek as "die kerk" se reaksie op die samelewingsveranderinge wat met die bewindsaanvaarding van die African National Congres (ANC) na 27 April 1994 in Suid-Afrika ingetree het. As twee tradisionele vennote vir apartheid - die NG Kerk is deur sommige "the National Party at prayer" genoem - was die NG Kerk se reaksie op die inisiatiewe van die Nasionale Party wat sou lei tot die eerste breë algemene verkiesing in 1994, skerp onder die soeklig.
Bestendiging in 'n nuwe bedeling : hoofstuk 3
Source: Acta Theologica 2013, pp 32 –58 (2013)
Waar die Algemene Sinode van 1994 aarselende, versoenende treë in die nuwe Suid-Afrika gegee het, het die Algemene Sinode van 1998 gefokus op die bestendiging van die gereformeerde karakter van die NG Kerk in 'n nuwe eksterne, nasionale en internasionale situasie. Kortweg: op sy gereformeerdwees tussen en saam met ander.
By die wending van die eeue : hoofstuk 4
Source: Acta Theologica 2013, pp 59 –80 (2013)
Die oorgang van 1999 na 2000 was niks dramaties nie. Dinge het ook nie skielik bollemakiesie geslaan nie. Veral nie in die NG Kerk nie. Uit die aanloop tot die Algemene Sinode van 2002 was dit duidelik dat sekere "ou" sake weer op die agenda sou wees: ekumene, die eenheidproses in die NG Kerk familie, die belydenisskrifte, die doop van kinderhuiskinders, praktyke in die gemeentes, die morele krisis in die Suid-Afrikaanse gemeenskap en nagmaalsgebruik deur dooplidmate. Tog sou daar nuwe sake bykom wat opnuut 'n uitdaging stel aan 'n eietydse gereformeerde kerk.
'n Nuwe era : hoofstuk 5
Source: Acta Theologica 2013, pp 81 –100 (2013)
Die wending van die eeue wat by die Algemene Sinode van 2002 met die aanwysing van 'n nuwe geslag Moderatuurslede én enkele nuwe kwessies op die agenda sigbaar geword het, is met die Algemene Sinode van 2004 - "Hartenbos" - verder gevoer. Die nuwe era was nie soseer waarneembaar in prinsipieel anderse besluite nie, maar 'n nuwe manier van sinodehou, "nieuwigheden" in sinodeverslae én verslae wat op van hierdie nuuthede reageer.
'n Sinode trek vuur : hoofstuk 6
Source: Acta Theologica 2013, pp 101 –127 (2013)
Soos wat van die verslae voor die Algemene Sinode van die NG Kerk in 2004 plek-plek of broksgewys 'n nuwe era in die NG Kerk aangekondig het, so het die Algemene Sinode van 2007 deur sommige van sy besluite die eerste tree in hierdie era gegee.
Die branders maal... : hoofstuk 7
Source: Acta Theologica 2013, pp 128 –154 (2013)
Die woelige, warm voorsitterstoel waarop ek by die Algemene Sinode van 2007 beland het, sou vanuit 'n interne en eksterne oogpunt gestimuleer word. 'n Woeligheid wat om verskeie redes vandag eie is aan die NG Kerk.
Supplementa reeds gepubliseer / Supplementa published
Source: Acta Theologica 2013, pp 155 –156 (2013)